b'\n_START_ARTICLE_\nDoppelmayer (m\xc3\xa5nekrater)\n_START_SECTION_\nOmgivelser\n_START_PARAGRAPH_\nSyd-syd\xc3\xb8st for Doppelmayerkrateret ligger det ligeledes oversv\xc3\xb8mmede krater Lee, og mod syd\xc3\xb8st ligger Vitellokrater. Umiddelbart \xc3\xb8st-nord\xc3\xb8st for Doppelmayerkraterets rand ligger det n\xc3\xa6sten neddykkede Puiseuxkrater.\n_START_SECTION_\nKarakteristika\n_START_PARAGRAPH_\nRanden af Doppelmayer er n\xc3\xa6sten rund og er slidt og eroderet. Den mest intakte del er den sydvestlige halvdel, mens randen mod nord\xc3\xb8st synker ned under maret, s\xc3\xa5 der kun er en let forh\xc3\xb8jning i dettes overflade tilbage. Kraterbunden er oversv\xc3\xb8mmet af lava, som har medf\xc3\xb8rt, at kun den store h\xc3\xb8jderyg i kraterets centrum stadig ses. En lille samling bakker bugter sig mod vest og nord fra den sydlige ende af denne h\xc3\xb8jderyg og danner en formation, som n\xc3\xa6sten er koncentrisk med kraterets ydre rand.'